Tone Sofie Aglen

Tone Sofie Mosebekk Aglen (født 1977) er en norsk politisk kommentator, redaktør og tidligere politiker. Fra august 2022 er hun politisk kommentator i NRK Nyheter. Hun har tidligere vært kommentator i VG og politisk redaktør i Adresseavisen.

Biografi 
Hun ble født i Oslo og vokste opp på Gjerdinga på Trøndelagskysten.

Hun har mastergrad i statsvitenskap fra NTNU fra 2006, emner i organisasjon og ledelse fra Universitetet i Nordland samt tilleggsutdannelse i ledelse og nordisk språk og litteratur.

Aglen var medlem av Nærøy kommunestyre 1999–2007 og Nord-Trøndelag fylkesting 2003–2007, valgt for SV. Hun var nestleder i Nord-Trøndelag SV og medlem av SVs internasjonale utvalg, men brøt med partiet i 2006. Aglen var medlem av Trondheim bystyre og formannskap for Senterpartiet 2007–2011. Hun har vært styremedlem i TrønderBilene, Helse Midt-Norge, Filmfest Trondheim og Norsk Helsenett og styreleder i Rusbehandling Midt-Norge.

Aglen var rådmann i Moskenes kommune i 2011 og kommunikasjonssjef i SIVA i Trondheim 2011–2014.

I 2014 ble hun politisk kommentator i Adresseavisen i Trondheim, og i november 2016 politisk redaktør. I 2019 ble hun ansatt som kommentator i VG, og i 2022 som politisk kommentator i NRK, som Magnus Takvams etterfølger.

Referanser

Eksterne lenker 
 
 
 

NRK-journalister
Journalister i VG
Redaktører for Adresseavisen
Norske kommunikasjonsfolk
Rådmenn
Lokalpolitikere i Trondheim
Sp-politikere i Sør-Trøndelag
Lokalpolitikere i Nærøy
SV-politikere i Nord-Trøndelag
Vararepresentanter til Stortinget
Norske statsvitere
Alumni fra NTNU
Personer fra Nærøy kommune